Elizabeth Ativie bụ onye ndọrọndọrọ ọchịchị Naịjirịa nke na-eje ozi ugbu a dị ka osote ọnụ na-ekwuru ụlọ ome iwu nke Edo Steeti kemgbe ụbọchị nke 25 n'ọnwa Julaị afọ 2016. Ọ rụrụ ọrụ dị ka ọnụ na-ekwuru ụlọ ome iwu site n'ụbọchị nke 9 n'ọnwa Mee afọ 2016, ruo ụbọchị nke 24 n'ọnwa Julaị afọ 2016. Elizabeth Ativie bụ nwaafọ Edo Steeti mana o toro n'ọtụtụ akụkụ ala Naịjirịa n'ihi ọnọdụ ọrụ nna ya bụ onye uwe ojii. O nwere nzere bachelọ na Health Education na nzere nast na Sociology and Anthropology . Elizabeth rụrụ ọrụ dị ka ọkachamara nọọsụ na Edo State Civil Service ruo n'afọ 2006 mgbe ọ lara ezumike nká dị ka Daịrektọ. Ọrụ ndọrọ ndọrọ ọchịchị ya malitere n'afọ 1999. N'afọ 1999 ma n'afọ 2003, ọ zọrọ oche maka ụlọ ome iwu Edo Steeti mana ọ rịturu n'ọkwa ugboro abụọ ahụ maka otu n'ime ndị ga-azọ ọkwa ọchịchị n'otu ndọrọndọrọ ọchịchị ya. Elizabeth zọrọ ma merie oche na State House na ntuli aka izugbe nke afọ 2007. Ụlọ ikpe mechara kagbuo ntuli aka ahụ.